রেজাউর রহমান বলেন, এক যুগের বেশি সময় পর আমরা দুটি মামলা একসঙ্গে এ পর্যায়ে আনতে পেরেছি। ২২৫ জন সাক্ষীর মধ্যে ৪১ জন প্রত্যক্ষ বা পরোক্ষভাবে জঙ্গি নেতা মুফতি হান্নানের জবানবন্দি সমর্থন করেছে। আসামিপক্ষ থেকে বারবার প্রশ্ন তোলা হয়েছে, ৬১ জন সাক্ষীর পর অধিকতর তদন্ত নিয়ে। এখানে আইনগত পদ্ধতি অনুসরণ করেই সব কিছু করা হয়েছে, আইনের কোনো লঙ্ঘন হয়নি। আসামি হান্নানের স্বীকারোক্তির মধ্যে একটি অংশে অপরাধমূলক ষড়যন্ত্রের তথ্য আছে। এটা আদালতকে বিবেচনায় নিতে হবে।